लेडी मैकबैथ - ठीक ऐ। भी ए दस्सो जे कुतै मतबाले बनिऐ राजमुकटै दी चाह ते नई करा करदे ओ? तुन्दो ए आस प्हैलें पूरी तरां सुत्ती दी ही हूण उट्‌ठी बी पर डरै कन्ने पीली होई दी। जेड़ी आपख्याली इसदे च प्हैलें ही हूण ओ कुत्थें चली गेई? हूणै कोला मेरे बास्तै तुन्दा जेड़ा प्रेम किश बक्तै बास्तै बी ऐ उसी बो बगैर कुसै स्हारे दे कच्चा मन्नी लैना चाईदा ऐ। जिस चीजा गी हासल करने आस्तै तुन्दी इन्नी लालसा ऐ उसदे वास्तै अग्गें कदम बधाने दी तुन्दी हिम्मत मुक्की गेदी ऐ?